wickkiey/tamil-wikipedia-chunked huggingface dataset:
# 2019 துடுப்பாட்ட உலகக்கிண்ண இறுதிப்போட்டி

## பின்னணி

இங்கிலாந்து மற்றும் வேல்சு நாடுகளில் நடைபெற்ற 2019 துடுப்பாட்ட உலகக் கிண்ணப் போட்டி மே 30 அன்று தொடங்கியது. தொடர்-சுழல் வடிவத்தில் பத்து அணிகளும் ஒருவருக்கொருவர் போட்டியிட்டன,அவற்றில் முதல் நான்கு இடங்களைப் பெற்ற அணிகள் அரையிறுதிக்குச் சென்றன. குழுவில் நான்காவது இடத்தில் இருந்த நியூசிலாந்து முதல் அரையிறுதிப் போட்டியில் முதல் இடத்தில் இருந்த இந்தியாவை வீழ்த்தியது, மேலும் இரண்டாவது அரையிறுதிப் போட்டியில் குழுவில் மூன்றாவது இடத்தில் இருந்த இங்கிலாந்து, இரண்டாவது இடத்தில் இருந்த ஆஸ்திரேலியாவை வீழ்த்தியது.  
மெல்போர்ன் துடுப்பாட்ட மைதானத்தில் பாகிஸ்தானால் தோற்கடிக்கப்பட்ட இங்கிலாந்து, 27 ஆண்டுகளுக்குப் பிறகு தன் முதல் இறுதிப்போட்டியில் விளையாடியது. 1979ஆம் ஆண்டு லார்ட்சில் வெஸ்ட் இண்டீசுக்கு எதிராகவும், 1987 ஆம் ஆண்டு ஆஸ்திரேலியாவுக்கு எதிராக ஈடன் கார்டனில் நடந்த இறுதிப் போட்டிகளிலும் இங்கிலாந்து தோல்வியுற்றது. ஆஸ்திரேலியாவுக்குப் பிறகு உலகக் கோப்பையில் அதிக எண்ணிக்கையிலான இறுதிப்போட்டிகளில் விளையாடிய போதிலும், அந்த அணி இதுவரை கிண்ணத்தை வெல்லவில்லை. நியூசிலாந்து, தனது இரண்டாவது இறுதிப் போட்டியில் விளையாடியதுடன், தொடர்ச்சியாக இரண்டாவது முறையாகவும் விளையாடியது. அவர்கள் இதற்கு முன்பு 2015 இறுதிப்போட்டியில் விளையாடியிருந்தாலும் ஆஸ்திரேலியாவால் தோற்கடிக்கப்பட்டனர்.
# 2019 துடுப்பாட்ட உலகக்கிண்ண இறுதிப்போட்டி

## இறுதிப் போட்டியை நோக்கிய பயணம்

| சுற்று |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| எதிரணி | முடிவு | குழு நிலை | எதிரணி | முடிவு |  |  |  |  |  |  |
| இங்கிலாந்து 104 ஓட்டங்களால் வெற்றி | ஆட்டம் 1 | நியூசிலாந்து 10 இழப்புகளால் வெற்றி |  |  |  |  |  |  |  |  |
| பாக்கித்தான் 14 ஓட்டங்களால் வெற்றி | ஆட்டம் 2 | நியூசிலாந்து 2 இழப்புகளால் வெற்றி |  |  |  |  |  |  |  |  |
| இங்கிலாந்து 106 ஓட்டங்களால் வெற்றி | ஆட்டம் 3 | நியூசிலாந்து 7 இழப்புகளால் வெற்றி |  |  |  |  |  |  |  |  |
| இங்கிலாந்து 8 இழப்புகளால் வெற்றி | ஆட்டம் 4 | ஆட்டம் நடைபெறவில்லை |  |  |  |  |  |  |  |  |
| இங்கிலாந்து 150 ஓட்டங்களால் வெற்றி | ஆட்டம் 5 | நியூசிலாந்து 4 இழப்புகளால் வெற்றி |  |  |  |  |  |  |  |  |
| இலங்கை 20 ஓட்டங்களால் வெற்றி | ஆட்டம் 6 | நியூசிலாந்து 5 ஓட்டங்களால் வெற்றி |  |  |  |  |  |  |  |  |
| ஆத்திரேலியா 64 ஓட்டங்களால் வெற்றி | ஆட்டம் 7 | பாக்கித்தான் 6 இழப்புகளால் வெற்றி |  |  |  |  |  |  |  |  |
| இங்கிலாந்து 31 ஓட்டங்களால் வெற்றி | ஆட்டம் 8 | ஆத்திரேலியா 86 ஓட்டங்களால் வெற்றி |  |  |  |  |  |  |  |  |
| இங்கிலாந்து 119 ஓட்டங்களால் வெற்றி | ஆட்டம் 9 | இங்கிலாந்து 119 ஓட்டங்களால் வெற்றி |  |  |  |  |  |  |  |  |
| **** | **அணி** | **** | **** | **** | **** | **** | **** | **** | **தகுதி** |  |
| **3** | **** | 9 | 6 | 3 | 0 | 0 | 12 | 1.152 | அரையிறுதிக்கு முன்னேற்றம் | } |
||இறுதி குழு நிலைகள்
||**குழு நிலை 4-வது இடம்**
| **4** | **** | 9 | 5 | 3 | 0 | 1 | 11 | 0.175 | அரையிறுதிக்கு முன்னேற்றம் | } |
| --- | --- | --- | --- | --- | --- | --- | --- | --- | --- | --- |
|-
|எதிரணி
|முடிவு
|வெளியேறும் நிலை
|எதிரணி
|முடிவு
|-
|இங்கிலாந்து 8 இழப்புகளால் வெற்றி
||அரையிறுதிகள்
|நியூசிலாந்து 18 ஓட்டங்களால் வெற்றி
|}
# மகுவா மொயித்திரா

**மகுவா மொயித்திரா** (, பிறப்பு: 5 மே 1975) என்பவர் ஒரு இந்திய அரசியல்வாதி ஆவார். இவர் மேற்கு வங்காளத்தின் கிருஷ்ணநகரில் இருந்து பதினேழாவது மக்களவைக்கு நாடாளுமன்ற உறுப்பினராக தேர்ந்தெடுக்கப்பட்டவர். அகில இந்திய திரிணாமுல் காங்கிரசு கட்சி வேட்பாளராக 2019இல் நடநத இந்திய பொதுத் தேர்தலில் போட்டியிட்டு வெற்றி பெற்றார்.  
மொய்த்ரா 2016 முதல் 2019 வரை கரிம்பூருக்கான மேற்கு வங்க சட்டமன்ற உறுப்பினராக பணியாற்றினார். கடந்த சில ஆண்டுகளாக திரிணாமூல் காங்கிரசின் பொதுச் செயலாளராகவும் தேசிய செய்தித் தொடர்பாளராகவும் பணியாற்றினார். இவர் அரசியலில் நுழைவதற்கு முன்பு வங்கியாளராகப் பணியாற்றினார்.
# மகுவா மொயித்திரா

## கல்வி

மொய்த்ரா தன் பள்ளிப்படிப்பை கொல்கத்தாவில் முடித்தார். பின்னர் அமெரிக்காவின் மாசசூசெட்சின், சவுத் ஹாட்லியில் உள்ள மவுண்ட் ஹோல்யோக் கல்லூரியில் பொருளாதாரம் மற்றும் கணிதத்தில் பட்டம் பெற்றார்.
# மகுவா மொயித்திரா

## தொழில்

மொய்த்ரா நியூயார்க் நகரம் மற்றும் இலண்டனில் *ஜே.பி மார்கன் சேஸ்* வங்கியின் துணைத் தலைவராக பணியாற்றினார். இந்திய அரசியலில் நுழைவதற்காக 2009 இல் வங்கயில் தான் வகித்த துணைத் தலைவர் பதவியில் இருந்து விலகினார். மேற்கு வங்காளத்தின் நாடியா மாவட்டத்தில் உள்ள கரிம்பூர் தொகுதியில் இருந்து 2016 இல் நடைபெற்ற சட்டமன்றத் தேர்தலில் இவர் தேர்ந்தெடுக்கப்பட்டார்.
# மகுவா மொயித்திரா

## கேள்வி கேட்க கையூட்டு

இந்திய நாடாளுமன்ற மக்களவையில் கேள்வி கேட்க கையூட்டு பெற்றதாக மஹுவா மொய்த்ரா மீது பாரதிய ஜனதா கட்சியைச் சேர்ந்த மக்களவை உறுப்பினர் நிஷிகாந்த் துபே சபாநாயகர் ஓம் பிர்லாவிடம் அளித்துள்ள புகார் மீது நாடாளுமன்ற ஒழுங்கு நடவடிக்கை குழு 26 அக்டோபர் 2023 அன்று விசாரிக்கிறது. புகாரின் சாரமானது மஹுவா மொய்த்ரா இதுவரை மக்களவையில் கேட்டுள்ள 61 கேள்விகளில், 50 கேள்விகள் அதானி குழுமம் தொடர்பானவை. விசாரணையில் மெஹுவா மொய்த்திரா லஞ்சம் பெற்றது யாரிடம் என்பது குறித்து தெரியவரும் என எதிர்ப்பார்க்கப்படுகிறது.
# மகுவா மொயித்திரா

## கேள்வி கேட்க கையூட்டு

### பதவி நீக்கம்

பணம் பெற்றுக்கொண்டு நாடாளுமன்றத்தில் கேள்வி எழுப்பியதாக கூறப்படும் குற்றச்சாட்டில், திரிணமூல் காங்கிரஸ் எம்.பி மஹுவா மொய்த்ரா டிசம்பர் 2023-ல் மக்களவை உறுப்பினர் பதவி நீக்கம் செய்யப்பட்டார். அவருடைய மக்களவை எம்.பி. பதவி பறிக்கப்பட்டுள்ளது.  
நாடாளுமன்றத்தில் அதானிக்கு எதிராக கேள்வியெழுப்ப தொழிலதிபர் ஹிராநந்தானியிடம் திரிணமூல் எம்பி மஹுவா மொய்த்ரா லஞ்சம் பெற்றது தொடர்பான குற்றச்சாட்டு குறித்து பாஜக எம்.பி., வினோத் குமாா் சோன்கா் தலைமையிலான மக்களவை நெறிமுறைக் குழு விசாரணை நடத்தி, அதன் அறிக்கையை நவம்பர் 9-ஆம் தேதி வெளியிட்டது. அந்த அறிக்கையில், மஹுவா மொய்த்ராவை பதவி நீக்கம் செய்யப் பரிந்துரைக்கப்பட்டது. அதனைத் தொடர்ந்து திரிணமூல் காங்கிரஸ் எம்.பி மஹுவா மொய்த்ராவை பதவி நீக்கம் செய்யக் கூறும் மக்களவை நெறிமுறைக் குழு பரிந்துரை 8 டிசம்பர் 2023 அன்று நாடாளுமன்றத்தில் தாக்கல் செய்யப்பட்டது. அப்போது மக்களவைத் தலைவர் ஓம் பிர்லாவால் மஹுவா மொய்த்ரா பதவி நீக்கம் செய்யப்படுவதாக அறிவிக்கப்பட்டது.
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

**ஜெய் ஸ்ரீ வெங்கடேசா கலை மற்றும் அறிவியல் கல்லூரி** (jai sri venkatesha college of arts and science ) பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும். இக்கல்லூரி 2010ஆம் ஆண்டு ஜெய் ஸ்ரீ வெங்கடேஷா அறக்கட்டளையால் நிறுவப்பட்டது. இக்கல்லூரி தமிழ்நாட்டில் தருமபுரி மாவட்டம், தருமபுரியில் இருந்து பென்னாகரம் செல்லும் சாலையில் ஆறு கிலோமீட்டர் தொலைவில் ஆட்டுக்காரன்பட்டி என்ற இடத்தில் உள்ளது.
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

## துறைகள்

இக்கல்லூரியில் பின்வரும் துறைகளின் கீழ் 13 இ்ளங்கலை பட்டபடிப்புகளும், 6 முதுகலை நிலை பட்டபடிப்புகளும் வழங்கப்பட்டு வருகின்றன.
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

## துறைகள்

### இளங்கலை

- தமிழ்
- ஆங்கிலம்
- வரலாறு
- கணிதம்
- வேதியியல்
- இயற்பியல்
- கணினி அறிவியல்
- கணினி பயன்பாட்டியல்
- தாவரவியல்
- விலங்கியல்
- வணிகவியல்
- வங்கி மேலாண்மை
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

## துறைகள்

### முதுகலை

- ஆங்கிலம்
- கணிதம்
- வேதியியல்
- இயற்பியல்
- கணினி அறிவியல்
- வணிகவியல்
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

## துறைகள்

### ஆய்வியல் நிறைஞர்

- ஆங்கிலம்
- கணிதம்
- வேதியியல்
- இயற்பியல்
# ஜெய் ஸ்ரீ வெங்கடேசா கலை மற்றும் அறிவியல் கல்லூரி

## பிற கல்வி நிறுவனங்கள்

- ஜெய் ஸ்ரீ வெங்கடேஷ்வரா கல்வியியல் கல்லூரி
- ஸ்ரீ கோகுல கிருஷ்ணா கல்வியியல் கல்லூரி
-
# சோடியம் ஐதரைடு

**சோடியம் ஐதரைடு** (Sodium hydride) NaH என்ற மூலக்கூற்று வாய்ப்பாட்டைக் கொண்ட ஒரு வேதிச் சேர்மம் ஆகும். இச்சேர்மம் இன்றளவும் கரிமத் தொகுப்பு முறைகளில் ஒரு வலிமயைான எரியக்கூடிய காரமாக முதன்மையாகப் பயன்படுத்தப்படுகிறது. NaH இது உப்புத்தன்மையுள்ள ஐதரைடுகளின் பிரதிநிதியாக உள்ளது. இச்சேர்மமானது Na<sup>+</sup> மற்றும் H<sup>−</sup> அயனிகளரால் ஆனது. போரேன், மீத்தேன், அம்மோனியா மற்றும் நீர் போன்ற ஐதரைடுகள் மூலக்கூறு நிலை ஐதரைடுகளாக இருக்கும் போது, இச்சேர்மம் மட்டும் வேறுபட்டு அயனி நிலை ஐதரைடாக உள்ளது. இச்சேர்மமானது அயனிப்பண்பைக் கொண்டிருப்பதால் கரிமக் கரைப்பான்களில் கரைவதில்லை. (உருகிய சோடியத்தில் கரையும்) சோடியம் ஐதரைடின் கரையாத தன்மையின் காரணமாக சோடியம் ஐதரைடை உள்ளடக்கிய அனைனத்து வினைகளும் திண்மத்தின் புறப்பரப்பில் நிகழ்பவையாகவே உள்ளன.
# சோடியம் ஐதரைடு

## காரப்பண்பும் மற்றும் அமைப்பும்

சோடியம் ஐதரைடானது திரவ சோடியம் மற்றும் ஐதரசனின் நேரடியான வினையின் மூலம் தயாரிக்கப்படுகிறது. தூய்மையான NaH ஆனது நிறமற்றதாகும். இருப்பினும் சில மாதிரிகள் பொதுவாக சாம்பல் நிறத்தில் தோன்றுகின்றன.  
சோடியம் ஐதரைடானது, இலித்தியம் ஐதரைடு, KH, RbH, மற்றும் CsH, போன்றவற்றைப் போன்று சோடியம் குளோரைடின் படிக அமைப்பினைக் கொண்டுள்ளது. இந்த படிக அமைப்பில், எண்முகி மூலக்கூறு வடிவத்தில் ஒவ்வொரு Na<sup>+</sup> அயனியானது ஆறு H<sup>−</sup> அயனிகளால் சூழப்பட்டுள்ளது. H<sup>−</sup> அயனியின் அயனி ஆரமானது (146 பிகோமீட்டர் NaH) மற்றும் F<sup>−</sup> (133 பிகோமீட்டர்) ஆகியவை Na−H மற்றும் Na−F பிணைப்புத் தொலைவுகளால் மதிப்பிட்டவாறு ஒப்பிடத்தகுந்தவை ஆகும்.
# அராகனின் கத்தரீன்

**அராகனின் கத்தரீன்** (Catherine of Aragon; 16 திசம்பர் 1485 - 7 ஜனவரி 1536), இங்கிலாந்தின் அரசியாக 1509-யிலிருந்து 1533 வரை ஆட்சி புரிந்தார் மற்றும் இவர் இங்கிலாந்தின் எட்டாம் ஹென்றியின் முதல் மனைவியாக இருந்தார். இவர்களது திருமணத்திற்கு முன்பு, கத்தரீன், ஹென்றியின் அண்ணன் ஆர்தரின் விதவையாக இருந்தார்.  
கத்தரீன் அராகனின் ஃபெர்டினாண்ட் மற்றும் காஸ்டிலின் இசபெல்லாவின் இளைய மகள் ஆவார். இவர் மூன்று வயதில், இங்கிலாந்தின் இளவரசர் ஆர்தருடன் நிச்சயிக்கப்பட்டார்.இருவரும் 1501 இல் திருமணம் செய்து கொண்டனர், ஆனால் ஆர்தர் சில மாதங்களுக்குப் பிறகு 1502 இல் மாண்டார். கத்தரீன் அடுத்த 7 வருடங்கள் இங்கிலாந்தில் வறுமையில் வாழ்ந்தார். 1507 இல் ஸ்பானிஷ் தூதராக இங்கிலாந்தில் பணியாற்றினார், இதனால் கத்தரீன் ஐரோப்பாவின் முதல் பெண் தூதராக ஆனார்.  
1509 இல் கத்தரீன் ஆர்தரின் இளைய சகோதரான ஹென்றியை மணந்தார். இந்த திருமணம் இங்கிலாந்து அரசியல் நலனுக்காக நடைபெற்றது என்றாலும், ஹென்றி தனது மனைவியை நேசித்ததாக கூறப்படுகிறது. 1510 முதல் 1518 வரை, கத்தரீன் ஹென்றியுடன் ஆறு குழந்தைகளைப் பெற்றெடுத்தார், அதில் ஒருவரான இளவரசி மேரி மட்டுமே முதிர்வயது வரை உயிர் வாழ்ந்தார். 1513 இல் ஹென்றி பிரான்சில் இருந்தபோது ஆறு மாதங்களுக்கு கத்தரீன் இங்கிலாந்தின் பிரதிநிதியாக பணியாற்றினார். இந்த காலகட்டத்தில், ஹென்றி தனது அரசவையில் உள்ள பெண்களுடன் பாலியல் தொடர்பு கொள்ள ஆரம்பித்திருக்கலாம்.  
சுமார் 1525ஆம் ஆண்டில், தனது ஆசை நாயகியாக ஆக மாற மறுத்த கத்தரீனின் பணியாள் ஆன ஆன் பொலின் மீது ஹென்றி மோகம் கொண்டார். மேலும் கத்தரீனுடனான அவரது திருமணத்தில் அதிருப்தி அடைந்தார், ஏனெனில் அவர்களுக்கு இது வரை ஒரு புதல்வன் கூட பிறக்கவில்லை. எனவே ஹென்றி கத்தரீன் உடனான தனது திருமணத்தை ரத்து செய்து ஆனை திருமணம் செய்ய விரும்பினார். பாப்பரசர் ஏழாவது கிளெமென்ட் அவர்களின் திருமணத்தை ரத்து செய்ய மறுத்தபோது, மத விஷயங்களில் மேலாதிக்கத்தை தனது கையில் எடுத்துக் கொண்டு ஹென்றி அவரை மீறினார். 1533 இல் அவர்களின் திருமணம் செல்லாது என்று அறிவிக்கப்பட்டு பாப்பரசரின் அனுமதியின்றி இங்கிலாந்தில் உள்ள மதகுருமார்களின் தீர்ப்பின் பேரில் ஹென்றி ஆனை மணந்தார். இங்கிலாந்தில் உள்ள தேவாலயம் மேலாதிக்க தலைவராக ஹென்றியை ஏற்க கேத்தரின் மறுத்தார், தன்னை மன்னரின் உண்மையான மனைவியாகவும் ராணியாகவும் கருதினார். மேலும் இங்கிலாந்து மக்களுக்கு இடையே அனுதாபத்தை ஈர்த்தார்.  
இருந்தபோதிலும், ஹென்றி கத்தரீனை தனது இறந்த அண்ணன் ஆர்தரின் மனைவியாக வேல்ஸின் இளவரசி பதவிக்கு தாழ்த்தினார்.பின்னர், ஹென்றியின் உத்தரவின் பேரில் கத்தரீன் அரசவையில் இருந்து வெளியேற்றப்பட்டார். கத்தரீன் தனது மீதமுள்ள நாட்களை கிம்போல்டன் கோட்டையில் கழித்தார், ஜனவரி 1536 இல் புற்றுநோயால் இறந்தார். இங்கிலாந்து மக்கள் கத்தரீன் மீது மிகுந்த மரியாதை வைத்திருந்தனர், அவரது மரணம் மிகப்பெரிய துக்கத்தை ஏற்படுத்தியது. அவரது மகள் மேரி 1553 இல் தனது உரிமையிலே முதல் இங்கிலாந்து அரசி ஆனார்.
# வீச்சு (துடுப்பாட்டம்)

க்கு சுழற்பந்து வீச்சாளர் முத்தையா முரளிதரன் பந்துவீசும் காட்சி]]  
துடுப்பாட்டத்தில் **வீச்சு** *(Delivery)* என்பது ஒரு பந்து வீச்சாளர் மட்டையாடுபவரை நோக்கி பந்துவீசும் நிகழ்வைக் குறிக்கிறது. களத்தடுப்பு செய்யும் அணியில் இருந்து ஒருவர் வந்து பந்துவீசுவார். ஆறு வீச்சுகளை உள்ளடக்கியது ஒரு நிறைவு *(Over)* ஆகும்.  
வீசுகளத்தில் மட்டையாடுபவருக்கு நேரெதிரே உள்ள முனையில் இருந்து பந்து வீச்சாளர் தனது இடது அல்லது வலது கை கொண்டு பந்து வீசுவார்.
# வீச்சு (துடுப்பாட்டம்)

## வீச்சு வகைகள்

பொதுவாக பந்து வீச்சாளர்களை வேகப்பந்து வீச்சாளர்கள் மற்றும் சுழற்பந்து வீச்சாளர்கள் என்று இருவகைகளாகப் பிரிக்கலாம். வீசப்படும் பந்து நிலத்தில் பட்டு எழும்பி மட்டையாளரை நோக்கிச் செல்லும் தூரம் *வீச்சின் நீளம்* என்று அழைக்கப்படுகிறது. இந்த நீளத்தின் வரம்பு குத்து வீச்சில் இருந்து நேர்க்கூர் வீச்சு வரை இருக்கும்.  
ஒரு வீச்சாளர் பந்து வீசுவதற்கு பல்வேறு முறைககளைக் கையாள்வார். அவை வீச்சின் நுட்பம், பந்து வீச்சாளர் தன் கை மற்றும் விரல்களைப் பயன்படுத்தும் விதம், பந்தின் விளிம்பைப் பயன்படுத்தும் விதம், பந்தைக் கையில் நிலைநிறுத்தும் விதம், இழப்பை நோக்கி பந்து வீசும் விதம், பந்தின் வேகம் மற்றும் பந்து வீச்சாளரின் தந்திரமான நோக்கம் போன்ற பண்புகளால் வேறுபடுகின்றன.  
வீச்சு முறைகள்:
- சுழல் வீச்சுகள்
- காற்சுழல் (Leg spin)
- விலகுசுழல் (Off spin)
- வேக வீச்சுகள்
- துள்ளு வீச்சு (Bouncer)
- மாறு வீச்சு (Swing)
- விரைவுச்சுழல் (Cutter)
- நேர்க்கூர் வீச்சு (Yorker)
# வீச்சு (துடுப்பாட்டம்)

## முறையற்ற வீச்சு

முறையற்ற வகையில் பந்துவீசுவது *முறையற்ற வீச்சு* என்று அழைக்கப்படுகிறது. இது நிறைவில் ஒன்றாகக் கணக்கிடப்படாது. எனவே அதை ஈடுகட்ட பந்து வீச்சாளர் கூடுதலாக ஒரு பந்து வீச வேண்டும். அத்துடன் மட்டையாடும் அணிக்குக் கூடுதலாக ஒரு ஓட்டம் வழங்கப்படும். முறையற்ற வீச்சில் பிழை வீச்சு *(no ball)* மற்றும் அகல வீச்சு *(wide)* என்று இரு வகைகள் உள்ளன.
# சேப்பாக் சூப்பர் கில்லீஸ்

**சேப்பாக் சூப்பர் கில்லீஸ்** என்பது தமிழ்நாடு பிரீமியர் லீக்கில் (டி.என்.பி.எல்) சென்னை நகரத்தை பிரதிநிதித்துவப்படுத்தும் கிரிக்கெட் அணியாகும். இந்த அணி மெட்ரோனேஷன் சென்னை டெலிவிஷன் பிரைவேட் லிமிடெட் நிறுவனத்திற்கு சொந்தமானது. சேப்பாக் சூப்பர் கில்லீஸ் தமிழ்நாடு பிரீமியர் லீக் இரண்டாவது சீசனின் இறுதிப் போட்டியில் வென்று சாம்பியன் பட்டம் வெண்றனர்.
# சேப்பாக் சூப்பர் கில்லீஸ்

## அணி வீரர்கள்

- எச் கோபிநாத் (கேப்டன்)
- ஏ.ஆரிஃப்
- ஆர் அலெக்சாண்டர்
- பி அருண்
- அருண்குமார்
- முருகன் அஸ்வின்
- கேதர் தேவதர்
- கங்கா ஸ்ரீதர் ராஜு
- எஸ் ஹரிஷ்குமார்
- எஸ் கார்த்திக்
- மனவ் பராக்
- பாஸ்கரன் ராகுல்
- பி சாய் சுதர்சன்
- சம்ருத் பட்
- ஷாரியா சனந்தியா
- உத்திரசாமி சசிதேவ்
- விஜய் சங்கர்
- எம் சித்தார்த்
- எம்.கே.சிவகுமார்
- சன்னி குமார் சிங்
- ஆர் விஷால்
# சேப்பாக் சூப்பர் கில்லீஸ்

## ஆதரவு ஊழியர்கள்

### பயிற்சியாளர் : ஹேமங் பதானி

உதவி பயிற்சியாளர் : அவினாஷ்  
உதவி பயிற்சியாளர் : சாய் ரூபேஷ்  
உயர் செயல்திறன் ஆய்வாளர் : லட்சுமி நாராயணன்  
பயிற்சியாளர் : தனசேகர் பாண்டியன்  
பிசியோ : கார்த்திக்தாசன்  
இயன்முறையார் : ஜிக்னேஷ்  
குழு மேலாளர் : கிருஷ்ணா  
மீடியா மேலாளர் : அசோக் ராகவன்
# சேப்பாக் சூப்பர் கில்லீஸ்

## புள்ளியியல்

**அதிக விக்கெட் எடுத்தவர் - சாய் கிஷோர் (17 விக்கெட் - டி.என்.பி.எல் 2017)**  
**தொடரின் மிகவும் ஆற்றல்மிக்க வீரர் - சசிதேவ் (டி.என்.பி.எல் 2017)**  
**டி.என்.பி.எல் 2016 இல் சேப்பாக் சூப்பர் கில்லீஸுக்கு அதிக ரன்கள்** சேர்த்தவர்- **கே.எச். கோபிநாத் (273 ரன்கள்)**  
**டி.என்.பி.எல் 2017 இல் சேப்பாக் சூப்பர் கில்லீஸுக்கு அதிக ரன்கள் - கே.எச். கோபிநாத் (251 ரன்கள்)**
# சேப்பாக் சூப்பர் கில்லீஸ்

## புள்ளியியல்

### சாதனைகள்

- டி.என்.பி.எல் சீசன் 1 இறுதிப் போட்டியில் சேப்பாக் சூப்பர் கில்லீஸ் ஆல்பர்ட் டூட்டி பேட்ரியாட்ஸ் அணியை எதிர்கொண்டது. இப்போட்டியை சேப்பாக் 122 ரன்கள் வித்தியாசத்தில் இழந்தனர்.
- சேப்பாக் சூப்பர் கில்லீஸ் டி.என்.பி.எல் சீசன் 2 இன் இறுதிப் போட்டியில் ஆல்பர்ட் டூட்டி பேட்ரியாட்ஸ் அணியை 6 விக்கெட் வித்தியாசத்தில் வென்றனர்.
# சேப்பாக் சூப்பர் கில்லீஸ்

## இவற்றையும் காண்க

- தமிழ்நாடு பிரீமியர் லீக்
- சேலம் ஸ்பார்டன்ஸ்
- திண்டுக்கல் டிராகன்ஸ்
- நெல்லை ராயல் கிங்ஸ்
- மதுரை பேந்தர்ஸ்
- தமிழ்நாடு பிரீமியர் லீக் 2021
# அறிஞர் அண்ணா அரசு மேல்நிலைப் பள்ளி, கும்பகோணம்

**அறிஞர் அண்ணா அரசு மேல்நிலைப் பள்ளி, கும்பகோணம் ** தமிழ்நாடு, தஞ்சாவூர் மாவட்டம், கும்பகோணத்தில் உள்ள அரசு மேல்நிலைப்பள்ளியாகும்.
# அறிஞர் அண்ணா அரசு மேல்நிலைப் பள்ளி, கும்பகோணம்

## தொடக்கம்

10 நவம்பர் 1919இல் அப்போது நகராட்சி கவுன்சிலராக இருந்த முகமது ஹபிபுல்லா சாகிப் பகதூர் என்பவரால் பள்ளி திறந்துவைக்கப்பட்டது.
# அறிஞர் அண்ணா அரசு மேல்நிலைப் பள்ளி, கும்பகோணம்

## சிறப்பு

பள்ளிக்கட்டடம் திறப்பதற்கு முன்பாக கும்பகோணம் கம்பட்ட விசுவநாதர் கீழவீதியில் நடராசப்பிள்ளை என்பவரது இல்லத்தில் இப்பள்ளி இயங்கியது. அப்போது பள்ளிக்குத் தேவையாக இருந்த 3 ஏக்கர் நிலத்தை எதிர்வீட்டிலிருந்த குருநாதபிள்ளை வழங்கியதால், இப்பள்ளியை குருநாதப்பிள்ளை பள்ளி என்று அழைத்தனர்.
# அறிஞர் அண்ணா அரசு மேல்நிலைப் பள்ளி, கும்பகோணம்

## வரலாறு

கும்பகோணம் நகராட்சித்தலைவராக குஞ்சிதபாதம் செட்டியார் இருந்த காலத்தில் ஒரு புதிய கட்டடம் 31 அக்டோபர் 1955இல் திறந்துவைக்கப்பட்டது. 1973ஆம் ஆண்டு அறிஞர் அண்ணா நகராட்சி உயர்நிலைப்பள்ளி எனப் பெயர் பெற்றது. 1977-78இல் மேல்நிலைப்பள்ளியாக உயர்த்தப்பட்டு, அறிஞர் அண்ணா அரசு மேல்நிலைப்பள்ளியானது. மற்றும் 15 மார்ச் 2020 நடைபெற்ற சந்திப்புக்கூட்டங்களில் முன்னாள் மாணவர்கள் கலந்துகொண்டனர். அக்கூட்டங்களில் கீழ்க்கண்ட தீர்மானங்கள் நிறைவேற்றப்பட்டன.  
- ஸ்மார்ட் வகுப்புகளை உருவாக்குதல், பள்ளிக்குத் தேவையான பர்னிச்சர்களை வாங்கித்தருதல், சுற்றுச்சுவரை உயர்த்துதல் மற்றும் அடிப்படைத் தேவைகளைச் செய்துதரல்
- ஆண்டுதோறும் 10 மற்றும் 12ஆம் வகுப்புப் பொதுத் தேர்வில் அதிக மதிப்பெண் பெறும் மாணவர்களை ஊக்குவித்தல், ஏழை மாணவர்களுக்கு கல்விக்குத் தேவையான செலவுகளை ஏற்றுக்கொள்ளல்
- விழா நினைவாக மலர் வெளியிடல்
# மதுரை பாந்தர்ஸ்

**மதுரை பாந்தர்ஸ்** ( *சியாச்செம் மதுரை பாந்தர்ஸ்* என்றும் அழைக்கப்படுகிறது) என்பது தமிழ்நாடு பிரீமியர் லீக்கில் (டி.என்.பி.எல்) மதுரை நகரத்தை பிரதிநிதித்துவப்படுத்தும் இருபதுக்கு 20 கிரிக்கெட் அணியாகும்.  
தமிழ்நாடு பிரீமியர் லீக்கின் முதல் இரண்டு ஆண்டுகளில் **மதுரை சூப்பர் ஜயண்ட்ஸ்** என்று அழைக்கப்பட்ட இந்த அணி, தொடரின் தோல்விகரமான அணியாக இருந்தது. டி.என்.பி.எல் இன் மூன்றாவது பதிப்பில், இந்த அணி சீயாச்செம் டெக்னாலஜிஸால் வாங்கப்பட்டது, மேலும் அந்த பதிப்பில் டி.என்.பி.எல் இன் சாம்பியனாக உருவெடுத்தது. அணியின் தற்போதைய உரிமையாளர் பூஜா தாமோதரன். அணியின் தலைமை பயிற்சியாளர் டி.கணேஷ், கேப்டன் ***அருண் கார்த்திக்*** ஆவர்.
# மதுரை பாந்தர்ஸ்

## அணி

- அருண் கார்த்திக் (கேப்டன்)
- ஆதித்யா கிரிதர்
- ஆகாஷ் சும்ரா
- ஷிஜித் சந்திரன்
- ஜே ஜாபஸ் மோசஸ்
- சுதன் காண்டீபன்
- சபின் கர்னாவர்
- ஆர் கார்த்திகேயன்
- எல் கிரண் ஆகாஷ்
- ஜே கவுசிக்
- டி.டி லோகேஷ் ராஜ்
- ஆர் மிதுன்
- எஸ்.வி.முருகானந்தம்
- ஆர் நிலேஷ் சுப்பிரமணியன் (குச்சக்காப்பாளர்)
- எம்.எஸ் பிரமோத்
- தாமோதரன் ரோஹித்
- ஏ. சரத் ராஜ்
- என் செல்வ குமரன்
- ரஹில் ஷா
- அபிஷேக் தன்வார்
- தலைவன் சர்குனம்
- துஷார் ரஹேஜா
- வருண் சக்ரவர்த்தி
- டி வீரமணி
# மதுரை பாந்தர்ஸ்

## சாதனைகள்

- திண்டுக்கல் டிராகன் அணியை வீழ்த்தி 2018 ஆம் ஆண்டின் டிஎன்பிஎல் பதிப்பை மதுரை பாந்தர்ஸ் வென்றது.
- தமிழ்நாடு பிரீமியர் லீக்கின் முதல் இரண்டு ஆண்டுகளில் தொடரின் தோல்விகரமான அணியாக இருந்தது. விளையாடிய 14 ஆட்டங்களில் எந்த வெற்றியும் பெறவில்லை என்பது குறிப்பிடத்தக்கது.
# இலக்கு (துடுப்பாட்டம்)

**இலக்கு** *(Wicket)* என்பது துடுப்பாட்டத்திற்குத் தேவைப்படும் கருவிகளில் ஒன்றாகும். இது ஒரு மட்டையாளரை ஆட்டமிழப்பு செய்யப் பயன்படுகிறது. இது வீசுகளத்தின் இரு முனைகளில் உள்ள எல்லைக்கோடுகளில் அமைக்கப்பட்டிருக்கும்.  
பொதுவாக இலக்குக்கு அருகில் நிற்கும் மட்டையாடுபவர், தன்னை நோக்கி வீசப்படும் பந்து இலக்கில் படாதவாறு மட்டையால் தடுப்பார். மேலும் பந்தை களத்தில் அடித்துவிட்டு ஓட்டங்கள் எடுக்கவும் முயற்சிப்பார்.
# இலக்கு (துடுப்பாட்டம்)

## குச்சிகளும் மரத்துண்டுகளும்

ஒரு இலக்கு என்பது மூன்று குச்சிகள் மற்றும் இரு இணைப்பான்கள் ஆகியவற்றைக் கொண்டு அமைக்கப்படும். இதன் அளவுகள் மற்றும் அமைக்கும் முறை குறித்து விளக்கும் துடுப்பாட்ட விதி 8 பின்வருமாறு:  
இலக்கு என்பது 28 அங்குலங்கள் உயரமுள்ள மூன்று மரக்குச்சிகளைக் கொண்டது. வீசுகளத்தின் முனையில் ஒவ்வொரு குச்சியும் 9 அங்குல இடைவெளிகளில் சமமாக நடப்படும். குச்சிகளின் உச்சியில் உள்ள பள்ளங்களின் மேல் எவ்வித பிடிமானமும் இன்றி இரு இணைப்பான்கள் வைக்கப்படும். குச்சிகளுக்கு மேல் 0.5 அங்குலங்கள் நீளத்தைத் தாண்டி மரத்துண்டுகள் இருக்கக்கூடாது. மேலும் மரத்துண்டுகளின் அளவு 4.31 அங்குலங்களாக இருக்க வேண்டும்.
# பப்பரர்

**பப்பரர்** (*Barbara*) பாரம் சுமந்து செல்பவர்கள். அவர்கள் “அரத்த நோக்கினர், அல் திரள் மேனியர், பரிந்த காவினர், பப்பரர் ஏகினார்- திருந்து கூடத்தைத் திண் கணையத்தொடும், எருத்தின் ஏந்திய மால் களிறு என்னவே - 37 ” என்று பப்பரர்கள் பற்றிய குறிப்பு ஒன்று கம்பராமாயணம் பால காண்டம் எழுச்சிப்படலத்தில் உள்ளது. மேலும், “பப்பரர் யவனர் சீனர் சோனகர் முதல பல்லோர், கைப்படை அதனினோடும் கபிலைமாட்டு உதித்து, வேந்தன், துப்புடைச் சேனை யாவும் தொலைவுறத் துணித்தலோடும், வெப்புடைக் கொடிய மன்னன் தனயர்கள் வெகுண்டு மிக்கார் - 17” என பப்பரர் முதலான பல கூலிப்படைகளைக் கம்பராமாயணம் பாலகாண்டம் கைக்கிளைப்படலம் பாடல் ஒன்று குறிப்பிடுகிறது.  
பப்பரர் என்ற அண்டை நாட்டினர் காஞ்சிநகர நாகரிகத்தைப் பின்பற்றுபவர்கள். அவர்களது படையும் மதுரையை குலபூண பாண்டியனது படையில் கூலிப்படையாகச் சேர்ந்து இருந்தனர் என்ற குறிப்பு திருவிளையாடல் புராணத்தில் காணப்படுகிறது. அணிதிரண்டு நின்ற படைகளை(1) அண்டைநாட்டுப் படைகள் என்றும்(2) காஞ்சி நாகரிகத்தை உடைய “நம்முடைய நாட்டோர்” எனவும் இரண்டு பிரிவுகளாகப் பிரித்து சேனாதிபதி சாமந்தன் குலபூடணபாண்டிய மன்னனுக்கு இவர்கள் என்னென்ன தேசத்தவர்கள் என மெய்காட்டி அறிவிக்கிறான்.  
“கொங்கர்,குரு நாடர், கங்கர், கருநாடர், அங்கர், ஆரியர்கள், வங்கர், மாளவர்கள், குலிங்கர், கொங்கணர்கள், தெலுங்கர், சிங்களர்கள், கலிங்கர், கவுடத்தர் முதலான அண்டை நாட்டினர் அணிவகுந்து நின்றனர். இவர்கள் தமிழரல்லாத அண்டை நாட்டினர் என மெய்காட்டிச் சாமந்தன் பாண்டியனுக்கு அறிவித்தான்.  
மேலும், காஞ்சி நாகரிகம் (சோழர் நாகரிகம்) உடையவர்களான கொல்லர், கூர்ச்சர்கள், பல்லவர், பப்பரர்கள், வில்லர், விதேகர், கடாரர், கேகயர்கள், மராடர் முதலானோர் அணிவகுத்து நின்றனர். இவர்கள் காஞ்சி நாகரிகத்தை மேற்கொண்டவர்கள், ஆதலால் இவர்கள் நம்முடைய (தமிழ்) நாட்டோர் ஆவர் எனவும் மெய்க் காட்டிச் சாமந்தன் குலபூடணபாண்டியனுக்கு அறிவித்தான். இதனால் அனந்தகுண பாண்டியனின் மகனாகிய குலபூடணபாண்டியன் காலத்திலேயேபப்பரர்கள் தமிழ்நாட்டில் கூலிப்படையாகப் போர் செய்துள்ளனர் என அறிய முடிகிறது.
# பஞ்சதரணி

**பஞ்சதரணி** (**Panchtarni**) இந்தியாவின் ஜம்மு காஷ்மீர் மாநிலத்தில் அனந்தநாக் மாவட்டத்தில், இமயமலையில் அமர்நாத் குகைக்கு செல்லும் வழியில் அமைந்த சமவெளியாகும். அமர்நாத் யாத்திரைச் செல்லும் பக்தர்கள் இறுதியாக சேஷ்நாக்கில் அமைந்த முகாமில் தங்கிச் செல்வர். பஞ்சதரணியிலிருந்து 6 கி.மீ. தொலைவில் அமர்நாத் குகைக் கோயில் உள்ளது.
# பஞ்சதரணி

## அமைவிடம்

இமயமலையில் 11500 அடி உயரத்தில் அமைந்த பஞ்சதரணி, அமர்நாத் குகையின் அடிவாரப் பகுதியான பகல்காம் எனும் சிற்றூரிலிருந்து 40 கி.மீ. தொலைவிலும், சேஷ்நாக் ஏரிக்கு வடக்கே 15 கி.மீ. தொலைவிலும் உள்ளது. பஞ்சதரணியைச் சுற்றிய பனிச் சிகரங்களிலிருந்து பஞ்சதரணி ஆறு உற்பத்தியாகிறது.
# பஞ்சதரணி

## தட்பவெப்பம்

பஞ்சதரணி இமயமலையில் 11,500 அடி உயரத்தில் உள்ளதால், இப்பகுதி நீண்ட குளிர்காலமும், குறைந்த வெப்பம் கொண்ட குறுகிய கோடைக்காலமும் கொண்டது.
# பஞ்சதரணி

## இதனையும் காண்க

- அமர்நாத்
- சேஷ்நாக் ஏரி
- பகல்கம்
- பால்தால்
- அனந்தநாக்
# சங்கராச்சாரியார் மலை

, ஸ்ரீநகர், ஜம்மு காஷ்மீர்]]  
**சங்கராச்சாரியார் மலை** (*Shankaracharya Hill*) இந்தியாவின் ஜம்மு காஷ்மீர் மாநிலத்தில், காஷ்மீர் பள்ளத்தாக்கில் உள்ள ஸ்ரீநகரில் அமைந்த தால் ஏரிக் கரையின் அருகே அமைந்துள்ளது. சுமார் 1000 அடி உயரம் கொண்ட இம்மலையின் உச்சியில் சங்கராச்சாரியார் கோயில் அமைந்துள்ளது.
# காமதேனு கலை மற்றும் அறிவியல் கல்லூரி

**காமதேனு கலை மற்றும் அறிவியல் கல்லூரி** (Kamadhenu College of Arts and Science ) பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும். இக்கல்லூரி 1995ஆம் ஆண்டு துவக்க்கப்பட்ட கல்லூரியாகும். இக்கல்லூரி தமிழ்நாட்டில் தருமபுரி மாவட்டம், தருமபுரியில் உள்ளது.
# காமதேனு கலை மற்றும் அறிவியல் கல்லூரி

## துறைகள்

இக்கல்லூரியில் 13 இ்ளங்கலை பட்டபடிப்புகளும், 6 முதுகலை நிலை பட்டபடிப்புகளும் 2 ஆராய்சிப் படிப்புகளும் வழங்கப்பட்டு வருகின்றன.
# கரிம பெராக்சைடு

**கரிம பெராக்சைடுகள்**(Organic peroxides) என்பவை பெராக்சைடு வேதி வினைக்குழுவைக் (ROOR′) கொண்டுள்ள கரிமச் சேர்மங்கள் ஆகும். R′ தொகுதிக்குப் பதிலாக ஐதரசன் காணப்படின், இந்தச் சேர்மங்கள் கரிம ஐதரோபெராக்சைடுகள் என அழைக்கப்படுகின்றன. **பெர்எஸ்தர்கள்**(Peresters) என்பவவை RC(O)OOR என்ற பொதுவான அமைப்பு வாய்ப்பாட்டைக் கொண்டுள்ளன. O−O பிணைப்பானது எளிதில் உடைந்து, RO<sup>•</sup>( • என்பது இணையாகாத தனித்த இலத்திரனைக் குறிக்கிறது) என்ற வடிவிலான தனித்த உறுப்புகளை உருவாக்குகின்றன. ஆகையால், கரிம பெராக்சைடுகளானவை சில வகை பலபடியாக்கல் வினைகளுக்குத் (கண்ணாடி-வலுவூட்டப்பட்ட நெகிழிகள் மற்றும் ஈபாக்சி பிசின்கள் போன்ற) தேவையான தனித்த உறுப்புக்களை உருவாக்கித் தருகின்ற தொடக்கப் பொருளாக பயனுள்ளவையாக இருக்கின்றன. மெதில் எதில் கீட்டோன் பெராக்சைடு மற்றும் பென்சாயில் பெராக்சைடு போன்றவை இத்தகைய நோக்கத்திற்காக பொதுவாகப் பயன்படுபவையாகும். இருப்பினும், இதே பண்பானது கரிம பெராக்சைடுகள் தெரிந்தோ, தெரியாமலோ நிறைவுறாத பிணைப்புகளைக் கொண்ட சேர்மங்களில் வெடிக்கத்தக்க பலபடியாக்கல் வினைகளைத் தொடங்கும் பொருட்களாக அமைந்து விடுவதாகவும் பொருள் கொள்ளலாம். ஆகவே, இந்தச் செயல்முறையானது, வெடிக்கத்தக்க பொருட்களை உருவாக்குவதில் பயன்படுகின்றது. இதர இதனையொத்த கனிம பெராக்சைடுகளைப் போலவே கரிம பெராக்சைடுகளும் சாயத்தை வெளுக்கும் காரணிகளாக அமைகின்றன
# கரிம பெராக்சைடு

## பண்புகள்

பெராக்சைடுகளில் உள்ள O−O பிணைப்பு நீளமானது ஏறத்தாழ 1.45&nbsp;Å ஆகவும் மற்றும் R−O−O பிணைப்புக் கோணமானது (R = H, C) கிட்டத்தட்ட 110° ஆகவாகவும் (நீரைப்போன்ற) உள்ளது. பண்புரீதியாக, C−O−O−R (R = H, C) இருசமபக்கத் தளங்களிடையே காணப்படும் கூர்க்கோணம் சற்றேழத்தாழ 120° ஆகும். பெராக்சைடிலுள்ள O−O பிணைப்பானது என்ற பமதிப்புடன் ஒப்பீட்டளவில் வலிமை குறைந்த பிணைப்பாகவே காணப்படுகிறது. இந்த பிணைப்பு வலிமையானது C−C, C−H, மற்றும் C−O பிணைப்புகளுக்கிடையே உள்ள வலிமையைக் காட்டிலும் பாதியளவு குறைவானதாகும்.  
கரிம பெராக்சைடுகளின் முக்கிய வகைப்பாடுகள் கீழே கொடுத்துள்ளவாறு உள்ளன:
- ஐதரோபெராக்சைடுகள், ROOH (R = ஆல்கைல்) வினைக்குழுமம் உள்ள சேர்மங்கள்.
- பெராக்சி அமிலங்கள் மற்றும் எஸ்டர்கள், RC(O)OOH மற்றும் RC(O)OOR' (R,R' = அல்கைல், அரைல்). வினைசெயல் தொகுதிகள் உள்ளவை
- டைஅசைல் பெராக்சைடுகுள், RC(O)OOC(O)R (R = அல்கைல், அரைல்) வினைசெயல் தொகுதிகள் உள்ளவை.
- டைஅல்கைல்பெராக்சைடுகள், ROOR (R = அல்கைல்) வினைசெயல் தொகுதிகள் உள்ளவை.
இயற்கையில் கிடைக்கும் இந்த சேர்மங்கள் வணிக ரீதியில் பெரும் பயனுள்ளவையாக இருக்கின்றன. இவற்றைத் தாண்டியும் இன்னும் சில சிறப்புத்தன்மை மிக்க பெராக்சைடு சேர்மங்களும் உள்ளன.
# மெதிலீன் (சேர்மம்)

| ImageFileL2 = Triplet-methylene-3D-balls.png
| ImageSizeL2 = 100
| ImageNameL2 = Ball-and-stick model of triplet methylene  
| ImageFileR2 = Triplet-methylene-3D-SF.png
| ImageSizeR2 = 100
| ImageNameR2 = Space filling model of triplet methylene  
| Name = மெதிலீன்
| IUPACName = டைஐதரிடோகார்பன்(2•)
| OtherNames = கார்பீன் இச்சேர்மமானது மிகக்குறைந்த அழுத்தத்தில் அல்லது ஒரு வேதி வினையின் ஊடாக மிகக் குறுகிய காலமே நிலைத்து நிற்கின்ற ஒரு இடைவினைப்பொருளாகவோ மட்டும் கண்டறியப்படுகிறது.
# மெதிலீன் (சேர்மம்)

## பெயரிடும் முறை

பொது வழக்கத்தில் உள்ள *கார்பீன்* என்ற பெயரே முன்னுரிமையளிக்கப்படும் பன்னாட்டு தனி மற்றும் பயன்பாட்டு வேதியியல் ஒன்றியத்தால் வழங்கப்பட்ட பெயராகும். அமைப்புரீதியான பெயர்கள் *மெதிலிடீன்* மற்றும் *டைஐதரிடோகார்பன்* ஆகியவையும் செல்லத்தக்க பன்னாட்டு தனி மற்றும் பயன்பாட்டு வேதியியல் ஒன்றியத்தின் பெயர்களாகும். இந்த இரண்டு பெயர்களில் முதலாவது பதிலியீட்டு முறையினையும், இரண்டாவது சேர்க்கை முறை பெயரிடு முறையினையும் அடிப்படையாகக் கொண்டதாகும்.  
*மெதிலிடீன்* என்பது இரண்டு ஐதரசன் அணுக்கள் நீக்கப்பட்ட மீத்தேனாக கருதப்படுகிறது.
# வார்ப்புரு:Ir-Money/doc

This template should be applied to images of currency.  
When uploading images of currency, editors should take care to understand the copyright status of the currency designs. Currency often falls into its own category for copyright, and the rules of for evaluating public domain and fair use claims for artistic works may not apply.  
This template should be used as follows :
- for currently circulating currency.
- for currency that has been withdrawn.  
If the 'currency' design is exceptionally old (such as ancient coins) then this tag should not be used,
and an appropriate 'art' license applied.  
Some jurisdictions that apply special copyright rules to currency include:
- **Ireland**: all currency designs are presumed to be under copyright and require a fair use rationale.
- **Singapore**: the copyrights in currency designs are owned by the Government of Singapore and will only enter the public domain after 70 years have passed since the end of the calendar year in which the work was first made or published. For details, see the usage notes at ":commons:Category:Banknotes of Singapore" and ":commons:Category:Coins of Singapore".
# ஆட்டப்பகுதி (துடுப்பாட்டம்)

துடுப்பாட்டத்தில் **ஆட்டப்பகுதி** அல்லது **முறை** *(Innings)* என்பது ஒரு அணி அல்லது அதன் மட்டையாளர் தங்களின் முறை வரும்போது களமிறங்கி விளையாடும் பகுதியைக் குறிக்கும். ஒரு அணியின் முறை முடிந்த பிறகு அதன் எதிரணி தனது முறையை விளையாடும். பொதுவாக முதல்-தரப் போட்டிகளில் 4 ஆட்டப்பகுதிகளும் வரையிட்ட நிறைவுப் போட்டிகளில் 2 ஆட்டப்பகுதிகளும் இடம்பெறும்.  
ஒரு அணியின் ஆட்டப்பகுதி முடிவுக்கு வரும் நிலைகள் பின்வருமாறு:
- பத்து மட்டையாளர்கள் ஆட்டமிழந்து வெளியேறுதல் (பொது)
- வெற்றிக்குத் தேவையான இலக்கை எட்டுதல் (பொது)
- ஆட்ட நேரம் முடிதல் (தேர்வு)
- நிறைவுகளின் அளவு முடிதல் (ஒநாப)
- ஆட்டத்தை முடித்துக்கொள்வதாக அணித்தலைவர் அறிவித்தல் (தேர்வு)
- களத்தடுப்பு அணி போட்டியில் இருந்து விலகுதல் (தேர்வு)
# தாண்டலம் ஐங்குளோரைடு

**தாண்டலம்(V) குளோரைடு** (Tantalum(V) chloride), **தாண்டலம் ஐங்குளோரைடு**, என்றும் அழைக்கப்படும் ஒரு கனிமச் சேர்மம் ஆகும். இதன் மூலக்கூற்று வாய்ப்பாடு TaCl<sub>5</sub> ஆகும். இச்சேர்மம் வெண்ணிறத் தூளாகும். இது பொதுவாக தாண்டலம் வேதியியலில் ஒரு தொடக்கப் பொருளாக உள்ளது.  
இச்சேர்மம் எளிதில் நீராற்பகுக்கப்பட்டு தாண்டலம்(V) ஆக்சிகுளோரைடாக (TaOCl<sub>3</sub>) மேலும் இறுதியாக தாண்டலம் ஐந்தாக்சைடாக (Ta<sub>2</sub>O<sub>5</sub>) மாறுகிறது;
# தாண்டலம் ஐங்குளோரைடு

## அமைப்பு

TaCl<sub>5</sub> ஒற்றைச் சாய்சதுர புறவெளித் தொகுதி *C*2/*m* படிகமாகிறது. 10 குளோரின் அணுக்கள் ஓரிணை எண்முகிகளின் பொது விளிம்பினை பகிர்ந்து கொள்கின்றன. தாண்டலம் அணுக்கள் எண்முகியின் மையப் பகுதியை ஆக்கிரமித்துக் கொள்கின்றன. மேலும், இவை இரண்டு குளோரின் அணுக்களை இணைப்பாக்கு ஈந்தணைவியாகக் கொண்டு இணைப்பாக்கப்பட்டுள்ளன. இருபடி அமைப்பானது அணைவினை உருவாக்காத கரைப்பான்களாலும், உருகிய நிலையிலும் நிலைத்திருக்கிறது. இருப்பினும், வாயு நிலையில் TaCl<sub>5</sub> இச்சேர்மம் ஒற்றைச் சாய்சதுரை அமைப்பைப் பெற்றுள்ளது. இந்த ஒருபடி PCl<sub>5</sub> போன்று முக்கோண இருபிரமிடு அமைப்பினைக் கொண்டுள்ளது.
# தாண்டலம் ஐங்குளோரைடு

## இயற்பியல் பண்புகள்

தாண்டலம் ஐங்குளோரைடின் கரைதிறன் பின்வரும் அரோமேடிக் ஐதரோகார்பன்கள் பின்வரும் வரிசைப்படி சிறிது சிறிதாக அதிகரிக்கிறது: பென்சீன்< டொலுயீன்< m-சைலீன்< மெசிட்டிலீன். இந்த மாற்றமானது கரைசலின் நிறமானது மஞ்சளிலிருந்து ஆரஞ்சாக அடர்வாவதிலிருந்து இது தெரிகிறது. தாண்டலம் ஐங்குளோரைடானது வளையஎக்சேனில் கார்பன் டெட்ராகுளோரைடில் கரைவதைக் காட்டிலும் குறைவாகக் கரைகிறது. தாண்டலம் ஐங்குளோரைடின் இத்தகு கரைசல்கள் குறைவான அயனியாக்கத்தின் காரணமாக மிக மோசமான கடத்தும் பண்பினைப் பெற்றுள்ளன. TaCl<sub>5</sub> பதங்கமாதல் முறையினைப் பயன்படுத்தி தூய்மையாக்கப்படும் போது வெண்ணிற ஊசிகளாக கிடைக்கின்றது.
# தாண்டலம் ஐங்குளோரைடு

## தொகுப்பு முறை தயாரிப்பு

தாண்டலம் ஐங்குளோரைடானது தூளாக்கப்பட்ட உலோக தாண்டலம் மற்றும் குளோரின் வாயு இவற்றை 170 - 250&nbsp;°செல்சியசு வெப்பநிலையில் நேரடி வினைக்கு உட்படுத்துவதன் மூலம் தயாரிக்கப்படுகிறது. இந்த வினையானது 400&nbsp;°செல்சியசு வெப்பநிலையில் ஐதரசன் குளோரைடினைப் பயன்படுத்தியும் நிகழச் செய்யப்படுகிறது.  
: 2 Ta + 5 Cl<sub>2</sub> → 2 TaCl<sub>5</sub>
: 2 Ta + 10 HCl → 2 TaCl<sub>5</sub> + 5 H<sub>2</sub>  
240&nbsp;° செல்சியசு வெப்பநிலையில் தாண்டலம் பென்டாக்சைடு மற்றும் தயோனைல் குளோரைடு ஆகியவற்றுக்கிடையேயான வினையின் மூலமாகவும் தயாரிக்கப்படுகிறது.  
: Ta<sub>2</sub>O<sub>5</sub> + 5 SOCl<sub>2</sub> → 2 TaCl<sub>5</sub> + 5 SO<sub>2</sub>  
தாண்டலம் ஐங்குளோரைடு வணிகரீதியல் கிடைக்கின்றது. இருப்பினும் இதனோடு நீராற்பகுப்பின் காரணமாக உருவான டாண்டலம்(V) ஆக்சிகுளோரைடு (TaOCl<sub>3</sub>) சிறிதளவு மாசுப்பொருளாக கலந்திருக்க வாய்ப்புள்ளது.
# தாண்டலம் ஐங்குளோரைடு

## வினைகள்

TaCl<sub>5</sub> எலக்ட்ரான் கவர் தன்மை இருப்பதால், AlCl<sub>3</sub> போன்ற ப்ரீடல்-கிராப்ட்ஸ் வகை வினையூக்கியயாக செயல்படுகிறது. இதன் காரணமாக, பல்வேறு லூயி காரங்களுடன் இது சேர்க்கைப் பொருட்களைத் தருகிறது.
# தாண்டலம் ஐங்குளோரைடு

## வினைகள்

### எளிய சேர்க்கைப் பொருட்கள்

TaCl<sub>5</sub> ஈதர்களுடன் நிலையான அணைவுச்சேர்மங்களைத் தருகிறது:
::TaCl<sub>5</sub> + R<sub>2</sub>O → TaCl<sub>5</sub>(OR<sub>2</sub>) (R = Me, Et)  
TaCl<sub>5</sub> பாசுபரசு ஐங்குளோரைடு மற்றும் பாசுபரசு ஆக்சிகுளோரைடு ஆகியவற்றுடன் வினைபுரிகிறது. பாசுபரசு ஐங்குளோரைடு குளோரினை வழங்கும் சேர்மமாகவும், பாசுபரசு ஆக்சி குளோரைடு ஈந்தணைவியாகவும் செயலபட்டு ஆக்சிசன் மூலமாக பிணைப்பை ஏற்படுத்துகிறது:
::TaCl<sub>5</sub> + PCl<sub>5</sub> → [PCl<sub>4</sub><sup>+</sup>][TaCl<sub>6</sub><sup>−</sup>]
::TaCl<sub>5</sub> + OPCl<sub>3</sub> → [TaCl<sub>5</sub>(OPCl<sub>3</sub>)]  
தாண்டலம் ஐங்குளோரைடு மூவிணைய அமீன்களுடன் வினைபுரிந்து படிக வடிவமுள்ள சேர்க்கைப் பொருட்களைத் தருகின்றது.
::TaCl<sub>5</sub> + 2 R<sub>3</sub>N → [TaCl<sub>5</sub>(NR<sub>3</sub>)]
# தாண்டலம் ஐங்குளோரைடு

## வினைகள்

### குளோரைடு இடப்பெயர்ச்சி வினைகள்

தாண்டலம் ஐங்குளோரைடு அறை வெப்பநிலையில் அதிகளவு முப்பினைல் பாசுபீன் ஆக்சைடுடன் வினைபுரிந்து ஆக்சி குளோரைடுகளைத் தருகின்றது:
::TaCl<sub>5</sub> + 3 OPPh<sub>3</sub> → [TaOCl<sub>3</sub>(OP(C<sub>6</sub>H<sub>5</sub>)<sub>3</sub>]<sub>x</sub> ...  
TaCl<sub>5</sub> மற்றும் ஐதராக்சில் சேர்மங்களான ஆல்ககால்கள், பீனால்கள் மற்றும் கார்பாக்சிலிக் அமிலங்கள் ஆகியவற்றிற்கிடைப்பட்ட வினையில் முன்னதாக ஊகிக்கப்பட்ட சேர்க்கை விளைபொருட்கள் உருவாதல் என்பது ஐதரசன் குளோரைடு நீக்கம் மற்றும் Ta-O பிணைப்புகள் உருவாக்கத்தைத் தொடர்ந்து நடக்கிறது:
::TaCl<sub>5</sub> + 3 HOEt → TaCl<sub>2</sub>(OEt)<sub>3</sub> + 3 HCl
HCl ஏற்பியாக உள்ள அம்மோனியாவின் முன்னிலையில், அனைத்து ஐந்து குளோரைடு ஈனிகளும் Ta(OEt)<sub>5</sub> உருவாக்கத்துடன் இடப்பெயர்ச்சி செய்யப்படுகின்றன. இதே போன்று TaCl<sub>5</sub>நீரற்ற மெதனாலில் உள்ள இலித்தியம் மீத்தாக்சைடுடன் வினைபுரிந்து தொடர்புடைய மீதாக்சி வழிப்பொருட்களை உருவாக்குகிறது:
::TaCl<sub>5</sub> + 4LiOMe → Ta(OMe)<sub>4</sub>Cl + 4LiCl
# அரசினர் ஆடவர் கலைக் கல்லூரி, கிருட்டிணகிரி

**அரசினர் ஆண்கள் கலைக் கல்லூரி, கிருட்டிணகிரி**, என்பது தமிழ்நாட்டின் கிருட்டிணகிரியில் அமைந்துள்ள ஒரு கலை அறிவியல் கல்லூரி ஆகும். இது 1964 ஆம் ஆண்டு நிறுவப்பட்டது. இக்கல்லூரி பெரியார் பல்கலைக்கழ இணைவுக் கல்லூரியாகும். இந்த கல்லூரியில் கலை, வணிகவியல் மற்றும் அறிவியல் ஆகிய துறைகளில் பல்வேறு படிப்புகளை வழங்கப்படுகிறது. தேசிய மதிப்பீடு மற்றும் தரச்சான்று அவையின் (NAAC) B++ தரத்துடன் செயற்பட்டு வருகிறது. பேராசிரியர் பி. இரவிக்குமார் இக்கல்லூரியின் முதல்வராக உள்ளார். 50,000-க்கும் மேற்பட்ட நூல்களைக் கொண்ட நூலகம் ஒன்றும் உள்ளது.
# அரசினர் ஆடவர் கலைக் கல்லூரி, கிருட்டிணகிரி

## கல்லூரி வரலாறு

கிருஷ்ணகிரி அரசு கலைக்கல்லூரி 1964-ம் ஆண்டில் தொடங்கப்பெற்றது. தமிழ்நாட்டில் கல்வியில் பின்தங்கிய இப்பகுதியில், உயர்கல்வி பயில ஒரு கல்லூரி தொடங்க வேண்டுமென்ற ஆர்வமும், அதற்காக பொதுமக்கள் வழங்கிய நன்கொடையும், தமிழக அரசு இக்கலைக் கல்லூரியை தொடங்க காரணமாக இருந்தன. 15.10.1964-ல் மாண்புமிகு முதலமைச்சர் எம்.பக்தவத்சலம் அவர்களால் இக்கல்லூரி தொடங்கப்பட்டது.  
1982-83 ஆம் ஆண்டு முதல் இக்கல்லூரி ஆய்வு நிறுவனமாக சென்னைப் பல்கலைக் கழகத்தினரால் அறிந்தேற்பு செய்யப்பட்டது.
# அரசினர் ஆடவர் கலைக் கல்லூரி, கிருட்டிணகிரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- விலங்கியல்
- நுண்ணுயிரியல்
- கணினி அறிவியல்
# அரசினர் ஆடவர் கலைக் கல்லூரி, கிருட்டிணகிரி

## துறைகள்

### கலை மற்றும் வணிகம்

- தமிழ்
- ஆங்கிலம்
- உருது
- வரலாறு
- பொருளியல்
- வணிக நிர்வாகம்
- வணிகவியல்
# அரசினர் ஆடவர் கலைக் கல்லூரி, கிருட்டிணகிரி

## அங்கீகாரம்

கல்லூரியானது பல்கலைக்கழக மானியக் குழுவின் (யுஜிசி) அங்கீகாரத்தைப் பெற்றுள்ளது.
# ஜே. கே. கே. நடராஜா கலை அறிவியல் கல்லூரி

**ஜே.கே.கே. நடராஜா கலை மற்றும் அறிவியல் கல்லூரி** (*J.K.K. Nattraja College of Arts & Science*) என்பது தமிழ்நாட்டின், நாமக்கல் மாவட்டம், குமாரபாளையத்தில் உள்ள ஒரு கலை அறிவியல் கல்லூரியாகும். இது 1974 இல் நிறுவப்பட்டது. இக்கல்லூரி பெரியார் பல்கலைக்கழகத்துடன் இணைவுப் பெற்றது. இங்கு கலை, வணிகம் மற்றும் அறிவியல் படிப்புகள் வழங்கப்படுகிறது.
# ஜே. கே. கே. நடராஜா கலை அறிவியல் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- தாவரவியல்
- கணினி அறிவியல்
# ஜே. கே. கே. நடராஜா கலை அறிவியல் கல்லூரி

## துறைகள்

### கலை மற்றும் வணிகம்

- தமிழ்
- ஆங்கிலம்
- வரலாறு
- பொருளியல்
- வணிக நிர்வாகம்
- வணிகம்
# ஜே. கே. கே. நடராஜா கலை அறிவியல் கல்லூரி

## அங்கீகாரம்

கல்லூரியானது பல்கலைக்கழக மானியக் குழுவால் (யுஜிசி) அங்கீகரிக்கப்பட்டுள்ளது.
# கொரிய விரிகுடா

**கொரிய விரிகுடா** (Korea Bay), சில நேரங்களில் **மேற்கு கொரிய விரிகுடா** (West Korea Bay) என அழைக்கப்படுவது மஞ்சள் கடலின் வடக்கு நீட்சிப்பகுதியில் உள்ள விரிகுடாவாகும். இந்த விரிகுடாவானது சீனாவின் லியாவோனிங் மாகாணத்திற்கும் வடகொரியாவின் வட பியோங்கான் மாகாணத்திற்கும் இடைப்பட்ட கடற்பகுதியாகும்.  
இந்தப் பகுதியானது போகாய் கடலிலிருந்து தெற்கு முனையில் தாலியனைக் கொண்டுள்ள லியாவ்டாங் தீபகற்பத்தினால் பிரிக்கப்படுகிறது.  
சீனாவிற்கும் வட கொரியாவிற்கும் இடையே எல்லையாக அமைந்துள்ள யாலு அல்லது ஆம்னாக் ஆறானது சீனாவின் டாண்டாங்கிற்கும் மற்றும் வட கொரியாவின் சினுஜுவிற்கும் இடையில் கடலில் கலக்கிறது.
# பனிஹால்

**பனிஹால்** (**Banihal**), இந்தியாவின் ஜம்மு காஷ்மீர் மாநிலத்தின், இராம்பன் மாவட்டத்தில், இமயமலையின் பீர் பாஞ்சால் மலைத்தொடரில் 1647 மீட்டர் உயரத்தில் அமைந்த சிற்றூர் ஆகும்.  
இது அனந்தநாக் மாவட்டத்தின் காசிகுண்ட் நகரத்திலிருந்து 35 கி.மீ. தொலைவில், தேசிய நெடுஞ்சாலை எண் 44 மீது உள்ளது. குவாசிகுண்ட் நகரத்திலிருந்து தொடருந்து மூலம் பனிஹால் செல்ல 18 கி.மீ. பயணத் தொலைவாகும்.  
மலைவாழிடமான இவ்வூரில் காஷ்மீரி, உருது மற்றும் ஆங்கிலம் பேசப்படுகிறது. இவ்வூரில் உள்ள ஜவகர் குகை, ஜம்முவையும், காஷ்மீரையும் இணைக்கும் முக்கிய சுரங்கச் சாலையாகும்.
# பனிஹால்

## பனிஹால் கணவாய்

இமயமலையின் பீர் பாஞ்சால் மலைத்தொடரில் 1760 மீட்டர் உயரத்தில் அமைந்த பனிஹால் கணவாய், பனிஹால் நகரத்துடன், மலைத்தொடரின் மறுபக்கத்தில் உள்ள அனந்தநாக் மாவட்டத்தின் காசிகுண்ட் நகரத்துடன் இணைக்கிறது. பனிஹால் கணவாயில் 2.8 கி.மீ. நீளமுள்ள ஜவகர் குகை 1956-இல் நிறுவப்பட்டது.  
பனிஹால் மற்றும் காசிகுண்ட் நகரங்களை இணைக்கும் பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது.
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.  
தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.  
பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.
# பனிஹால்

## பனிஹால் கணவாய்

### புதிய இருவழி சுரங்கப்பாதை

பனிஹால் நகரத்தையும், காசிகுண்ட் நகரத்தை இணைக்கும் 8.5 கி.மீ. நீளம் கொண்ட புதிய இருவழி சுரங்கப்பாதைகள் நிறுவுவதற்கான பணிகள் 2011 ஆண்டிலிருந்து தொடங்கப்பட்டு, பணி நடந்து கொண்டிருக்கிறது.
# பனிஹால்

## பனிஹால் தொடருந்து நிலையம்

பனிஹால் தொடருந்து நிலையம், கடல் மட்டத்திலிருந்து 1702 மீட்டர் உயரத்தில் அமைந்துள்ளது. இந்த இருப்புப் பாதை 26 சூன் 2013 அன்று நிறுவப்பட்டது. பனிஹால் தொடருந்து நிலையத்திலிருந்து பயணிகள் தொடருந்துகள் காசிகுண்ட், அனந்தநாக், ஸ்ரீநகர், பட்காம் வழியாக வடக்கு காஷ்மீரத்தின் பாரமுல்லா நகரத்தை இணைக்கிறது. மேலும் பனிஹால் - கற்றாவை இணைக்கும் 148 கி.மீ. தொலைவிற்கான இருப்புப் பாதைகள் அமைக்கும் பணிகள் தொடர்கிறது.
# பனிஹால்

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, 7 வார்டுகள் கொண்ட பனிஹால் சிற்றூரின் மக்கள்தொகை 3,900 ஆகும். மக்கள்தொகையில் இந்துக்கள் 27.49%, இசுலாமியர் 71.51% மற்றவர்கள் 0.33% ஆகவுள்ளனர.
# பனிஹால்

## இதனையும் காண்க

- காசிகுண்ட்
- பாரமுல்லா
- ஜவகர் சுரங்கச் சாலை
- பனிஹால்-காசிகுண்ட் சுரங்கச்சாலை
- பானிகால் கணவாய்
- ஜவகர் குகை
# உலக யோகா சங்கம்

**உலக யோகா சங்கம்** (IAST: **) என்பது ஒரு பாரம்பரிய யோகாவுக்கான சர்வதேச அரசு சார்பற்ற அமைப்பு (ஐ.என்.ஜி.ஓ) ஆகும், இது குருஜி முருகன் செல்லையாவால் நவம்பர் 1996 இல் நிறுவப்பட்டது. 2018 ஆம் ஆண்டில், மலேசியாவில் உள்துறை அமைச்சகம் (JPPM), உலக யோகா சங்கம் (World Yoga Association) ஆகியவற்றால் சர்வதேச அரசு சார்பற்ற அமைப்பு நிறுவனமாக அங்கீகாரம் பெற்றது. ஐக்கிய நாடுகள் (ஐ.நா.) சபையின் 'நிலையான லட்சியங்கள் வளர்ச்சி கொள்கை' *(sustainable development goals)* பின்பற்ற அங்கீகரிக்கப்பட்ட இந்த அமைப்பு ஆகும் மற்றும் ஐ.நா. இணைய நிர்வாக சட்டசபை மன்றம் (United Nations Internet Governance Forum; UN-IGF) எனவும் அறியப்படுகிறது.
# உலக யோகா சங்கம்

## புதிய வரலாறு நிகழ்வு

### யோகா விளையாட்டு அங்கீகாரம்

மே 25, 2019 அன்று **உலக யோகா சங்கம்** அங்கீகரிக்கப்பட்ட இரண்டு விளையாட்டு அமைப்புடன் - **ஆசியா பசிபிக் பொது விளையாட்டு சங்க கூட்டமைப்பு** ( மற்றும் **ஆசியா பசிபிக் விளையாட்டு ஒப்பந்தம் தலைமையகம்** அவர்களுடன் ஒப்பந்தத்தில் கையெழுத்திட்டது மேலும் அதிகாரப்பூர்வமாக உறுப்பினராகிவிட்டது. உலக விளையாட்டுகளுக்கான தயாரிப்பு பணிகள் நடந்து கொண்டிருக்கின்றன.
# வரையிட்ட நிறைவுகள் துடுப்பாட்டம்

**வரையிட்ட நிறைவுகள் துடுப்பாட்டம்** *(Limited overs cricket)* என்பது வரையறுக்கப்பட்ட நிறைவுகளைக் கொண்டு ஆடப்படும் துடுப்பாட்ட வகை ஆகும். இது **பட்டியல் அ** மற்றும் **இருபது20** என்று இருவேறு பிரிவுகளை உள்ளடக்கியது. பொதுவாக ஒரு நாளிலேயே இவ்வகை போட்டிகள் முடிந்துவிடுவதால் **ஒருநாள் போட்டி** என்று பரவலாக அறியப்படுகிறது. எனினும் முக்கியமான போட்டி ஒன்று மழை காரணமாக இடைநிறுத்தப்பட்டால் மறுநாள் தொடர்ந்து நடைபெறும்.  
ஐசிசி நடத்தும் ஒருநாள் பன்னாட்டுப் போட்டிகளில் 50 நிறைவுகளும் இருபது20 போட்டிகளில் 20 நிறைவுகளும் இடம்பெறும். ஒருவேளை போட்டி சமனில் முடிந்தால் கூடுதலாக ஒரு நிறைவு இடம்பெறும்.
# டி. கே. நல்லப்பன்

**தி. க. நல்லப்பன்** (*T. K. Nallappan*) ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1980ஆம் ஆண்டு நடந்த தமிழக சட்டசபைத் தேர்தலில், ஈரோடு மாவட்டம், பெருந்துறை சட்டமன்றத் தொகுதியில் இந்திய பொதுவுடைமைக் கட்சியின் சார்பாக போட்டியிட்டார். இந்த தேர்தலில் தன்னை எதிர்த்துப் போட்டியிட்ட இந்திய தேசிய காங்கிரசு கட்சி வேட்பாளரான என். கே. பி. ஜகநாதனை விட 11,667 வாக்குகள் அதிகம் பெற்று தமிழக சட்டமன்றத்திற்குத் தேர்ந்தெடுக்கப்பட்டார்.இவர் 1986 முதல் 1991 வரை உள்ள காலகட்டத்தில் ஊராட்சி ஒன்றியப் பெருந்தலைவராகவும், 1996 முதல் 2006 வரை செல்லிபாளையம் பேரூராட்சியின் தலைவராகவும் பணியாற்றினார். இவர் 26.07.2019 அன்று உடல்நலக்குறைவால் காலமானார்.
# தாழ்வெப்பநிலை மின்னணு நுண்ணோக்கி

**தாழ்வெப்பநிலை மின்னணு நுண்ணோக்கி** (Cryogenic electron microscopy) என்பது அமைப்பினை ஆய்விட வேண்டிய பொருளின் மாதிரிகளை மிகத்தாழ் வெப்பநிலைக்கு உட்படுத்தி பனிக்கட்டி போன்ற தன்மையுடைய நீர்ச்சூழலில் வைத்து நோக்கும் மின்னணுவியல் நுண்ணோக்கியாகும். எடுத்துக்கொள்ளப்பட்ட மாதிரியின் நீர்க்கரைசலானது சல்லடை வலை அமைப்பில் வைக்கப்பட்டு திரவ ஈத்தேனில் உறைநிலையில் மூழ்கவைக்கப்படுகிறது. இந்த தொழில்நுட்பத்தின் வளர்ச்சியானது 1970 ஆம் ஆண்டிலேயே தொடங்கியிருந்தாலும், சமீபத்தில் ஏற்பட்டுள்ள கண்டறிவான்களின தொழில்நுட்பம் மற்றும் மென்பொருள் படிமுறைத் தீர்வுகளும் உயிரிய மூலக்கூறுகளின் அமைப்பினை அணுவளவு நுணுக்கத் துல்லியத்தில் கண்டறிய வழிவகுத்துள்ளது. இந்த முறையானது X கதிர் படிகவியல் அல்லது அணுக்கருக் காந்த உடனிசைவு நிறமாலைமானி முறைகளுக்கு மாற்றாக பெரியமூலக்கூறுகளின் அமைப்பினைக் கண்டறிய படிகமாக்குதலுக்கான அவசியமிற்ற ஒன்றாக மாறி வருகிறது.  
2017 ஆம் ஆண்டு, ஜாக்ஸ் துபோகேத், யோக்கிம் பிராங்கு மற்றும் ரிச்சர்டு ஹென்டர்சன் ஆகியோருக்கு கரைசலில் உள்ள உயிரிய மூலக்கூறுகளின் அமைப்பினை உயர் பிரிதிறனில் கண்டறிவதற்கான தாழ்வெப்பநிலை மின்னணு நுண்ணோக்கியின் மேம்பாட்டிற்காக வேதியியலுக்கான நோபல் பரிசு வழங்கப்பட்டது.
# லட்சுமி கிருஷ்ணமூர்த்தி

**லட்சுமி கிருஷ்ணமூர்த்தி** ((1 ஆகத்து 1925 – 12 சூன் 2009) இந்திய விடுதலைப்போராட்ட வீரரும் பதிப்பாளரும் ஆவார். இவர் தந்தை, விடுதலைப்போராட்ட வீரரும் காங்கிரசு கட்சித் தலைவர்களில் ஒருவருமான சத்தியமூர்த்திக்கு ஆவார். கேரள மாநிலம் கோட்டயம் பகுதியைச் சேர்ந்த கிருஷ்ணமூர்த்தி என்பவரை 1943 ஏப்ரல் 23ஆம் நாள் மணந்தார். சென்னை தணிகாசலம் தெருவில் புக்வெஞ்சர், வாசகர் வட்டம் ஆகிய பதிப்பகங்களை நடத்தினார்.
# லட்சுமி கிருஷ்ணமூர்த்தி

## அரசியல்

லட்சுமி கிருஷ்ணமூர்த்தி 1964 முதல் 1970 வரை காங்கிரசு சார்பில் தமிழ்நாடு சட்டமேலவையில் உறுப்பினராக இருந்தார். 1977இல் ஜனதா சார்பில் மைலாப்பூர் தொகுதியில் போட்டியிட்டுத் தோல்வியடைந்தார்.
|-
|29|| தமிழில் உரைநடை || தி. ஜ. ரங்கநாதன்|| ||1969|| வாசகர் வட்டம் 28ஆவது நூல்
|-
|30||எல்லைக்காவல்|| || || || வாசகர் வட்டம் 30ஆவது நூல்
|-
|31|| குயிலின் சுருதி|| ந. பிச்சமூர்த்தி || || 1969||
|-
|32|| வேரும் விழுதும்|| க. சுப்பிரமணியம்|| || 1969||
|-
|33|| இந்திய ஓவியம் || மே.சு.இராமசுவாமி|| || 1972 || வாசகர் வட்டம் - 33ஆவது நூல்
|-
|34|| கடலோடி|| நரசய்யா|| || 1972 சூலை|| (வாசகர் வட்டம் - 34ஆவது நூல்)
|-
|35|| இந்துமத நோக்கு|| டாக்டர் எஸ். இராதாகிருஷ்ணன்|| || || மொழிபெயர்ப்பு
|-
|36|| போதையின் பாதையில்|| பி.ஜி.எல்.சாமி|| || ||
|-
|37|| எட்வின் கண்ட பழங்குடிகள்|| || || ||
|-
|38||அற்பஜீவி|| விஸ்வநாத சாஸ்திரி|| || || தெலுங்கு
|-
|39|| மன்னும் இமயமலை|| ஆலுவாலி|| || || ஆங்கிலம்
|-
|40||அரையும் குறையும் || மோஹன் ராகேஷ்|| || || இந்தி
|-
|41||யாவரும் கேளிர்|| டாகடர் நாகசாமி|| || || ஆங்கிலம்
|-
|42||விஞ்ஞானத்தின் புதிய எல்லைகள்|| || || 1965 ||
|-
|43||வீணையே தனம்!|| || || ||
|-
|44|| காசளவில் ஓர் உலகம்|| சுஜாதா || || ||வாசகர் வட்டத்தின் கடைசி நூல் - 45ஆவது நூல்
|}
# லட்சுமி கிருஷ்ணமூர்த்தி

## அரசியல்

### அறிவித்து வெளிவராத நூல்கள்

1. ஆடும் நாற்காலிகள் ஆடுகின்றன - ஜெயகாந்தன் (நாடகம்), 1969
# லட்சுமி கிருஷ்ணமூர்த்தி

## செய்திமடல்

வாசகர் வட்டம் சார்பாக் ஒவ்வொரு நூல் வெளிவந்ததும் "வாசகர் மடல்" என்னும் செய்தி இதழை வெளியிட்டார்.
# லட்சுமி கிருஷ்ணமூர்த்தி

## நூலகம் இதழ்

கவிஞர் குயிலன் நடத்திய "நூலகம்" என்னும் இதழை வாசகர் வட்டத்தின் வழியாக சிறிதுகாலம் வெளியிட்டார். இவ்விதழிற்கு சென்னை பச்சையப்பன் கல்லூரி நூலகர் பா. பெருமாள் ஆசிரியராக இருந்தார். இவ்விதழில் வே. தில்லைநாயகம், அ. திருமலைமுத்துசுவாமி ஆகியோரைப் போன்ற நூலகவியலாளர்கள் கட்டுரை எழுதினர்.
# லட்சுமி கிருஷ்ணமூர்த்தி

## மரணம்

லட்சுமி கிருஷ்ணமூர்த்தி 2009 சூன் 12 ஆம் நாள் மரணமடைந்தார். கிருஷ்ணமூர்த்தி 2011 மார்ச் 06ஆம் நாள் மரணமடைந்தார். இவர்களுக்கு மூன்று ஆண் மக்கள் உள்ளனர்.
# ஓட்டம் (துடுப்பாட்டம்)

**ஓட்டம்** *(Runs)* என்பது துடுப்பாட்டத்தில் மட்டைவீசும் அணிக்கு வழங்கப்படும் புள்ளிகளைக் குறிக்கிறது. பொதுவாக ஒரு போட்டியில் எதிரணியை விட அதிக ஓட்டங்கள் எடுத்த அணி வெற்றி பெறும்.
# ஓட்டம் (துடுப்பாட்டம்)

## ஓட்டம் கிடைக்கும் முறைகள்

ஓர் அணிக்கு மூன்று வகையான முறைகள் மூலம் ஓட்டங்கள் கிடைக்கின்றன.  
- இழப்புகளுக்கு இடையே ஓடுதல்
- அடித்த பந்து எல்லை தாண்டுதல்
- இலவசமாக கிடைத்தல்  
ஒரு மட்டையாளர் பந்தை அடித்தவுடன் களத்தின் இரு முனைகளில் உள்ள இழப்புகளுக்கு இடையே எத்தனை முறை ஓடிச்சென்று தன் மட்டையால் வரைகோட்டைத் தொடுகிறாரோ அத்தனை ஓட்டங்கள் பெறுவார். அப்போது அவருக்கு எதிர்திசையில் காத்திருப்பவரும் ஓடிச்சென்று வரைகோடுகளைத் தொட்டிருக்க வேண்டும். ஒரு மட்டையாளர் ஒருமை எண்ணிக்கையில் ஓட்டங்கள் எடுக்கும் போது மட்டையாடுபவரும் காத்திருப்பவரும் களம் மாறுவர். இதனால் அவர்களின் பணிகளும் மாற்றமடையும். பன்மை ஓட்டங்கள் எடுக்கும் போது இருவரும் பழைய இடத்திற்கே வந்து தங்கள் பணிகளைத் தொடர்வர்.  
ஒருவேளை மட்டையாளர் அடித்த பந்து நிலத்தில் பட்டு எகிறிச் சென்று எல்லையைத் தாண்டினால் நான்கு ஓட்டங்களும் நிலத்தில் படாமல் நேரடியாக எல்லையைத் தாண்டினால் ஆறு ஓட்டங்களும் கிடைக்கும். அப்போது களத்தில் ஓடி எடுத்த ஓட்டங்கள் கணக்கிடப்படாது.  
மட்டையாளர் எடுக்காமல் ஓர் அணிக்கு இலவசமாகக் கிடைக்கும் ஓட்டங்களுக்குக் **கூடுதல்கள்** என்று பெயர். அகல வீச்சு, பிழை வீச்சு, அடியா ஓட்டம், கால்படு ஓட்டம், தண்டனை ஓட்டம் ஆகிய ஐந்து வகையான நிகழ்வுகளுக்கும் கூடுதல் ஓட்டம் வழங்கப்படும்.
# நாடாளுமன்ற நிலைக்குழுக்கள்

**நாடாளுமன்ற நிலைக்குழுக்கள்** (**Standing committee**), இந்திய நாடாளுமன்றத்தின், மக்களவை மற்றும் மாநிலங்களவையின் தேர்ந்தெடுக்கப்பட்ட உறுப்பினர்களைக் கொண்டது.  
ஆண்டுதோறும் மக்களவைத் தலைவர் அல்லது மாநிலங்களவைத் தலைவர் ஆகியவர்களால் தேர்தல் அல்லது நியமன முறையில் நாடாளுமன்ற குழு உருவாக்கப்படுகிறது.
# நாடாளுமன்ற நிலைக்குழுக்கள்

### நாடாளுமன்றக் குழுக்களின் பணிகள்

நாடாளுமன்றக் குழுக்களின் பணிக்கேற்ப, குழுக்கள் கீழ்கண்டவாறு வகைப்படுத்தப்படுகிறது.  
- விசாரணைக் குழுக்கள்
- பரிசீலனை மற்றும் கட்டுப்படுத்தும் குழுக்கள்
- அவையின் அன்றாட விவகாரங்களை கவனிக்கும் குழுக்கள்
- நாடாளுமன்ற அவைகளின் பராமரிப்புக் குழுக்கள்
- சட்ட முன் வடிவை நிறைவேற்றும் குழுக்கள்
# நாடாளுமன்ற நிலைக்குழுக்கள்

## இதனையும் காண்க

- நாடாளுமன்ற நிலைக்குழுக்கள்
- பொது கணக்குக் குழு
- நாடாளுமன்றக் கூட்டுக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
- பாதுகாப்புத்துறைக்கான நாடாளுமன்ற நிலைக்குழு
# கரியமாணிக்கம் அம்பலம்

**கரு. இராம. கரியமாணிக்கம் அம்பலம்** (**KR. RM. Kariya Manickam Ambalam**), இந்திய அரசியல்வாதியும், சமூக ஆர்வலரும் முன்னாள் தமிழ்நாடு சட்டமன்ற உறுப்பினரும் ஆவார்.
# கரியமாணிக்கம் அம்பலம்

## தனி நபர் வாழ்க்கை

இராமசாமி அம்பலம் என்ற நிலக்கிழாரின் மகனான கரிய மாணிக்கம் அம்பலம், தமிழ்நாட்டின் சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியத்தில் உள்ள கப்பலூர் எனும் கிராமத்தில் பிறந்தவர். இவரது மகன் க. ரா. இராமசாமி தற்போது தமிழ்நாடு சட்டமன்றத்தில் இந்திய தேசிய காங்கிரசு கட்சி உறுப்பினர்களின் தலைவராக உள்ளார்.
# கரியமாணிக்கம் அம்பலம்

## அரசியல்

இராசாசியின் நண்பரான கரியமாணிக்கம் அம்பலம், முதலில் இந்திய தேசிய காங்கிரசு கட்சியில் செயல்பட்டவர். பின்னர் இராசாசி 1959-இல் சுதந்திராக் கட்சி நிறுவிய போது அக்கட்சியில் இணைந்தார். இவர் திருவாடானை (சட்டமன்றத் தொகுதி)யிலிருந்து நான்கு முறை வென்றவர். இவர் 1957-இல் திருவாடானை சட்டமன்றத் தொகுதியிலிருந்து சுயேட்சை வேட்பாளாரகப் போட்டியிட்டு, தமிழக சட்டமன்ற உறுப்பினர் ஆனார். 1962 மற்றும் 1967 தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராக திருவாடனை தொகுதியிலிருந்து போட்டியிட்டு வென்றவர். 1977இல் இவர் இந்திய தேசிய காங்கிரசு கட்சி சார்பாக திருவாடனை சட்டமன்றத் தொகுதியிலிருந்து போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# தக்காளி காய்ச்சல்

**தக்காளி காய்ச்சல்** (*Tomato fever*) என்பது இந்தியாவின் கேரளா மாநிலத்தில் ஐந்து வயதுக்குட்பட்ட குழந்தைகளை தாக்கும் வைரசு காய்ச்சலாகும். இந்த நோய் வைரசு காய்ச்சலா அல்லது சிக்குன்குனியா அல்லது டெங்குக் காய்ச்சலின் பின்விளைவா என்ற விவாதமும் நடைபெறுகிறது. ஐந்து வயதுக்கு உட்பட்ட குழந்தைகளை குறி வைத்து தாக்கும் இந்த காய்ச்சல் பாதிப்பு காரணமாக தோலில் சிவப்புத் திட்டுக்கள் ஏற்படுவதால் இது தக்காளி காய்ச்சல் என அழைக்கப்படுகிறது.
# தக்காளி காய்ச்சல்

## அறிகுறிகள்

1. சொறி மற்றும் தோல் அரிப்பு
1. நாக்கில் நீரிழப்பு
1. காய்ச்சல்,
1. தொண்டை எரிச்சல்,
1. தலைவலி
1. பசியின்மை
1. கை, கால், பாதங்களில் கொப்பளங்கள் தோன்றுதல் போன்றவை தக்காளி காய்ச்சல் அறிகுறிகளாகும்.
# தக்காளி காய்ச்சல்

## நோய் பரவல்

முன்னதாக சிக்குன்குனியாவால் பாதிக்கப்பட்ட கேரள மாநிலத்தின் கோட்டயம், பத்தினம்திட்டா மாவட்டத்தில் உள்ள முதகயம், வர்சூர், கனிரப்பள்ளி ஆகிய பகுதிகளில் தக்காளி காய்ச்சல் வேகமாக பரவி வருகிறது.
# எமரால்ட் ஹைட்ஸ் மகளிர் கல்லூரி

**எமரால்டு ஹைட்ஸ் மகளிர் கல்லூரி,** (Emerald Heights College for Women) என்பது தமிழ்நாட்டின், நீலகிரி மாவட்டம், உதகமண்டலத்தில் அமைந்துள்ள மகளிர் கலை அறிவியல் கல்லூரி ஆகும். இக்கல்லூரியானது 1969 ஆம் ஆண்டு நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றது. இக்கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்குகிறது.
# எமரால்ட் ஹைட்ஸ் மகளிர் கல்லூரி

## துறைகள்

### அறிவியல்

- கணிதம்
- கணினி அறிவியல்
- விலங்கியல்
# எமரால்ட் ஹைட்ஸ் மகளிர் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- வணிகவியல்
# எமரால்ட் ஹைட்ஸ் மகளிர் கல்லூரி

## அங்கீகாரம்

இந்தக் கல்லூரியானது பல்கலைக்கழக மானியக் குழுவின் (யுஜிசி) அங்கீகாரத்தை பெற்றுள்ளது.